钦定古今图书集成/明伦汇编/官常典/第423卷 > 梁
## 钦定古今图书集成/明伦汇编/官常典/第423卷 > 梁

梁置驸马、奉车、车骑三都尉，无员。又置公车令、骅骝
厩丞，而属之门下省。其三驾二仗，各有奉引、掌驭之
官。

按：《隋书百官志》：“驸马、奉车、车骑三都尉，并无员，驸马
以加尚公主者，无班秩。”

门下省置侍中、给事黄门侍郎各四人，掌侍从左右，
摈相威仪，尽规献纳，纠正违阙；监令尝御药，封玺书。
侍郎中高功者，在职一年。诏加“侍中祭酒。”

### 天监七年议定大驾法驾及四辂掌御之职

按《梁书。武帝本纪》，不载。按《隋书礼仪志》，天监七年，
周舍议：“陵庙皆乘玉辂，大驾则太仆卿御，法驾则奉
车郎驭，其馀四辂则使人执。辔以朱丝为之，执者武
冠朱衣。”